காளைக்கும் மங்கைக்கும் கணக்கா யர்க்கும் காட்டுங்கால் காணுவீர் என்றாள்! தென்னம் பாளைக்கு நிகரானநகைமு கத்தாய் பகற்போதில் என்வீடு வருவாய்! இந்த வேளைக்கு விடைகொடுப்பாய் என்று கூறி விரைவாக நடந்திட்டான் வீடு நோக்கி. இயல் 80      நீலன் வீடுசென்று, பேழையோடு வருவோனை மறித்துப்        பறிக்கச் சொல்லி ஆட்களை ஏவினான்.  வீடடைந்தான் நீலனவன்! பொழுதோ இன்னும் விடியவில்லை! ஆட்கள்பலர் எவ்வி டத்தும் காடடைந்த விலங்குகள்போல் உலவ லானார் கடகடெனக் குதிரையினை நடத்து கின்றார்!